
ΑΠΟΦΑΣΕΙ Σ 

Αριθ. 836 (1) 

Έγκριση πολεοδομικής μελέτης Δημοτικού διαμερίσμα¬ 
τος Ελάτης Δήμου Αιθήκων. 

Ο ΝΟΜΑΡΧΗΣ ΤΡΙΚΑΛΩΝ 

Έχοντας υπόψη: 

1. Τις διατάξεις του Ν.Δ/τος της 17.7.23 «περί σχεδίων 
κ.λπ.» όπως τροποποιήθηκαν και συμπληρώθηκαν μετα¬ 
γενέστερα. 

2. Τις διατάξεις του Ν. 1337/83 (ΦΕΚ33/Δ783) «επέκτα¬ 
ση των πολεοδομικών σχεδίων, οικιστική ανάπτυξη και 
σχετικές ρυθμίσεις» όπως τροποποιήθηκαν και συμπλη¬ 
ρώθηκαν με τις διατάξεις του Ν. 1512/85 (ΦΕΚ 4Α785). 

3. Τις διατάξεις του Ν. 3200/55 «περί διοικητικής αποκε- 
ντρώσεως» όπως τροποποιήθηκαν και συμπληρώθηκαν 
με το Ν.Δ/γμα 732/70. 

4. Το υπ’ αριθ. 183 Π.Δ/γμα (ΦΕΚ 70/Δ75.6.86) «έγκριση 
τροποποιήσεων σχεδίων πόλεων και καθορισμός όρων 
και περιορισμών δόμησης από τους Νομάρχες». 

5. Τις διατάξεις του Ν. 2218/94 (ΦΕΚ 90 Α713.6.94) «Ί¬ 
δρυση νομαρχιακής αυτοδιοίκησης, τροποποίηση διατά¬ 
ξεων για την πρωτοβάθμια αυτοδιοίκηση και την περιφέ¬ 
ρεια και άλλες διατάξεις» όπως συμπληρώθηκαν με τις 
διατάξεις του Ν. 2240/94 (ΦΕΚ 133 Α716.9.94). 


6. Την υπ’ αριθ. 27/31.3.95 (ΦΕΚ 358 Β74.5.95) απόφα¬ 
ση του Νομαρχιακού Συμβουλίου Τρικάλων «Εσωτερικός 
Οργανισμός οργάνωσης και λειτουργίας της Νομαρχια¬ 
κής Αυτοδιοίκησης Τρικάλων». 

7. Την υπ’ αρ. 5863/8.8.86 απόφαση Νομάρχη Τρικάλων 
«Έγκριση οριοθέτησης του οικισμού Ελάτης». 

8. Τις υπ’ αρ. 39/91,91/94 και 9/98 αποφάσεις του Κοι¬ 
νοτικού Συμβουλίου Ελάτης. 

9. Την υπ’ αρ. 7η/πρ. 4ο/23.3.99 γνωμοδότηση του 
ΣΧΟΠ «Υπέρ της έγκρισης της Π.Μ. οικισμού Ελάτης». 

10. Την υπ’ αρ. 63/99 απόφαση του Δ.Σ. Αιθήκων. 

11. Την υπ’ αρ. ΙΟη/πρ. 6ο/29.6.99 γνωμοδότηση του 
ΣΧΟΠ «Υπέρ της τροποποίησης του πεζοδρόμου στο Ο.Τ. 
30 και υπέρ του μη αποχαρακτηρισμού τμήματος της πλα¬ 
τείας στο Ο.Τ. 30», αποφασίζουμε: 

Άρθρο 1 

Εγκρίνεται η πολεοδομική μελέτη του Δημοτικού διαμε¬ 
ρίσματος Ελάτης του Δήμου Αιθήκων συνολικής έκτασης 
600 στρ. όπως φαίνεται στα εις 5 (πλουν) πρωτότυπα δια¬ 
γράμματα σε κλ. 1:1.000 που θεωρήθηκαν από τον Προϊ¬ 
στάμενο της Δ/νσης Πολεοδομίας και Περιβάλλοντος του 
Ν. Τρικάλων των οποίων αντίγραφα θα αναρτηθούν στο 
Δημοτικό Κατάστημα του Δήμου Αιθήκων. 

Άρθρο 2 

Εγκρίνεται όπως διατυπώνεται στα επόμενα άθρα ο πο- 
λεοδομικός κανονισμός της μελέτης του Δημοτικού δια¬ 
μερίσματος Ελάτης του Δήμου Αιθήκων. 

Άρθρο 3 

Στους οικοδομήσιμους χώρους που περιλαμβάνονται 
μέσα στα οικοδομικά τετράγωνα, επιτρέπονται οι χρήσεις 
γενικής κατοικίας όπως περιγράφονται στο Π.Δ. 23.2.87 
(ΦΕΚ 87/Δ') και ειδικότερα το άρθρο 3. 

Περιεχόμενο γενικής κατοικίας 

1. Κατοικία. 

2. Ξενοδοχεία μέχρι 100 κλινών, με ξενώνες. 

3. Εμπορικά Καταστήματα (με εξαίρεση τις υπεραγορές 
και τα πολυκαταστήματα). 

4. Γραφεία, Τράπεζες, Ασφάλειες, Κοινωφελείς Οργα¬ 
νισμοί. 

5. Κτίρια εκπαίδευσης. 

6. Εστιατόρια. 

7. Αναψυκτήρια. 

8. Επαγγελματικά εργαστήρια χαμηλής όχλησης. 

9. Πρατήρια βενζίνης. 

10. Αθλητικές εγκαταστάσεις. 

11. Θρησκευτικοί χώροι. 

12. Κτίρια Κοινωνικής Πρόνοιας 

13. Κτίρια, γήπεδο στάθμευσης. 

14. Πολιτιστικά κτίρια. 

Αρθρο 4 

Ορίζονται όροι δόμησης: 

Τομέας I 

Περιλαμβάνει το οριοθετημένο τμήμα του οικισμού 
σύμφωνα με την υπ’ αρ. 5863/8.8.86 απόφαση του Νο¬ 
μάρχη Τρικάλων με μικρές αποκλίσεις ως προς το οριο¬ 
θετημένο τμήμα του οικισμού. 

Ελάχιστο εμβαδόν: τριακόσια μ 2 (300 μ 2 ). 

Ελάχιστο πρόσωπο: 12 μ. (δώδεκα μ.) 

Κατά παρέκκλιση, εντός των ορίων του οικισμού, του 
τομέα I, θεωρούνται άρτια και οικοδομήσιμα τα οικόπεδα 
με όποιο εμβαδόν έχουν κατά την ημέρα δημοσίευσης 
του Π.Δ. 24.4.85 (ΦΕΚ 18/Δ') και συγχρόνως εάν μπορεί 
να εγγράφεται στο οικοδομήσιμο τμήμα του κάτοψη κτι¬ 
ρίου με ελάχιστη επιφάνεια 50 μ 2 και ελάχιστη πλευρά 
5,00 μ. 

Συντελεστής δόμησης: 

• για τα πρώτα 100 μ 2 επιφάνειας οικοπέδου ο Σ.Δ. ορί¬ 
ζεται 1,6. 

• για τα επόμενα 100 μ 2 επιφάνειας οικοπέδου ο Σ.Δ. ο¬ 
ρίζεται 0,8. 

• για τα επόμενα 100 μ 2 επιφάνειας οικοπέδου ο Σ.Δ. ο¬ 
ρίζεται 0,6. 

• για το πέραν 300 μ 2 επιφάνειας οικοπέδου ο Σ.Δ. ορί¬ 
ζεται 0,4. 

Η συνολική επιφάνεια ορόφων στο οικόπεδο για κύρια 
και βοηθητικά κτίρια δεν μπορεί να υπερβεί τα 400 μ 2 . 
Ποσοστό κάλυψης 

Το ποσοστό κάλυψης των οικοπέδων ορίζεται σε 70% 
της επιφανείας του. 

Σύστημα δόμησης 

Το κτίριο τοποθετείται ελεύθερα μέσα στο οικόπεδο. 
Όπου το κτίριο δεν εφάπτεται με τα πλάγια και πίσω ό¬ 
ρια του οικοπέδου αφήνεται απόσταση τουλάχιστον 2,50 

μ· 

Μέγιστο ύψος 

Το μέγιστο ύψος ορίζεται σε 7,50 μ. - όροφοι (2). 
Υπεράνωτου μεγίστου ύψους επιβάλλεται η κατασκευή 
στέγης με κλίση 35% - 40% ενώ δεν πρέπει να ξεπερνά τα 
2,00 μ. 


Υποχρεωτικά έγκριση από Ε.ΠΑ.Ε. 

Τομέας II 

Περιλαμβάνει το υπόλοιπο τμήμα του οικισμού που βρί¬ 
σκεται εκτός των ορίων του τομέα (I). 

• Ελάχιστο εμβαδόν: 500 μ 2 (πεντακόσια μ 2 ). 

• Ελάχιστο πρόσωπο: 14 μ. (δέκα τέσσερα μ.). 

• Μέγιστη κάλυψη: 70% (εβδομήντα τοις εκατό). 

• Συντελεστής δόμησης: 0,8. 

Η συνολική επιφάνεια των ορόφων για κύρια και βοηθη¬ 
τικά κτίρια, δεν μπορεί να υπερβεί τα 400 μ 2 . 

• Όροφοι (2). 

• Μέγιστο ύψος 7,50 μ. + στέγη με κλίση 35% - 40% και 
όχι πάνω από 2,00 μ. 

• Υποχρεωτική έγκριση από Ε.ΠΑ.Ε. 

• Κατά τα λοιπά ισχύουν οι διατάξεις του από 24.4.85 
(ΦΕΚ 18/Δ785 Π.Δ.). 

Άρθρο 5 

Στα πρόσωπα των οικοπέδων επιβάλλονται προκήπιόι 
πλάτους 2,00 μ., 3,00 μ., 4,00 μ., 5,00 μ. 

Άρθρο 6 

Άδειες που εκδόθηκαν μέχρι τη δημοσίευση της απο- 
φάσεως αυτής ή άδειες για τις οποίες έχουν υποβληθεί 
πλήρης μελέτη στην αρμόδια πολεοδομική υπηρεσία μέ¬ 
χρι τη δημοσίευσή της εκτελούνται όπως εκδόθηκαν ή εκ- 
δίδονται με τις προϊσχύουσες διατάξεις βάσει των υπο- 
βληθέντων στοιχείων εφόσον αυτές είναι ευνοϊκότερες. 

Άρθρο 7 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Αμέσως μετά τη δημοσίευση της αποφάσεως στην Ε¬ 
φημερίδα της Κυβερνήσεως ακριβή αντίγραφα των πρω¬ 
τοτύπων διαγραμμάτων υπό κλ. 1:1.000 που τη συνοδεύ¬ 
ουν θα αναρτηθούν στο Δημοτικό Κατάστημα Αιθήκων ε¬ 
πί δεκαπέντε (15) ημέρες. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Αιθή¬ 
κων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 6 Ιουλίου 1999 
Ο Νομάρχης 

ΣΤΕΦΑΝΟΣ Θ. ΠΑΤΡΑΜΑΝΗΣ 

ΑΝ ΑΚΟΙΝΩΣ ΕΙΣ 

( 2 ) 

Ανακοίνωση παρακατάθεσης αποζημίωσης λόγω ανα- 
γκασηκής απαλλοτρίωσης στο Δήμο Αθηναίων. 

Ο ΔΗΜΑΡΧΟΣ ΑΘΗΝΑΙΩΝ 

Έχοντας υπόψη τα άρθρα 7 του Α. Ν. 1731 /1939 και Ν .Δ. 
797/1971 αντιστοίχως, «Περί αναγκαστικών απαλλοτριώ¬ 
σεων», όπως αυτά τροποποιήθηκαν και συμπληρώθηκαν 
μεταγενέστερα, φέρομε σε γνώση των παρακάτω αναφε- 
ρομένων δηλαδή: 

αα) Των κεκτημένων ή αξιούντων δικαιώματα κυριότη- 
τος επί των απαλλοτριωθεισών εκτάσεων, λόγω ρυμοτο¬ 
μίας, κατ’ εφαρμογή των από 1.12.1948/ΦΕΚ 313/12.48, 
4.2.53 ΦΕΚ 26/7.2.53, 5.9.96/ΦΕΚ 208/21.9.56, 15.2.88/ 
ΦΕΚ 363/13.5.88, 30.9.92/ΦΕΚ 1077/22.10.92 Διαταγμά¬ 
των του εγκριθέντος και ισχύοντος ρυμοτομικού Σχεδίου 
του Δήμου Αθηναίων, και της προς τούτο εκδοθείσης 
1 /1994 πράξεως αναλογισμού αποζημιώσεως του Δήμου 
Αθηναίων, η οποία κυρώθηκε νόμιμα, κειμένων εντός της 
κτηματικής περιφέρειας του Δήμου Αθηναίων και επί των 
οδών Μυλλέρου - Λεωνίδου, Γιατράκου και Κεραμεικού. 

ββ) Των τυχόν εγγεγραμμένων ενυποθήκων ή κατασχό- 
ντων δανειστών ή τρίτων διεκδικητών επί των ως άνω α¬ 
παλλοτριωθεισών εκτάσεων, ότι η καθορισθείσα προσω¬ 
ρινή τιμή μονάδος αποζημιώσεως για την απαλλοτρίωση 
των ανωτέρω εκτάσεων μετά των επικειμένων τους, δυ¬ 
νάμει της υπ’ αριθμ. 2155/1997 αποφάσεωςτου Μονομε¬ 
λούς Πρωτοδικείου Αθηνών (Τμήμα Απαλλοτριώσεων), 
κατατέθηκε στο Ταμείο Παρακαταθηκών και Δανείων και 
εκδόθηκε το με αριθμό 4731/30.4.99 γραμμάτιο συστά- 
σεως παρακαταθήκης δια το ποσό των διακοσίων σαρά¬ 
ντα τριών εκατομμυρίων εκατόν εξήντα τριών χιλιάδων 
πεντακοσίων (243.163.500) δραχμών. 

Αθήνα, 16 Ιουνίου 1999 
Ο Δήμαρχος 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

(3) 

Ανακοίνωση παρακατάθεσης αποζημίωσης λόγω ανα- 
γκασπκής απαλλοτρίωσης στο Δήμο Αθηναίων. 

Ο ΔΗΜΑΡΧΟΣ ΑΘΗΝΑΙΩΝ 

Έχοντας υπόψη τα άρθρα 7 του Α. Ν. 1731/1939 και Ν .Δ. 
797/1971 ανπστοίχως, «Περί αναγκαστικών απαλλοτριώ¬ 
σεων», όπως αυτά τροποποιήθηκαν και συμπληρώθηκαν 
μεταγενέστερα, φέρομε σε γνώση των παρακάτω αναφε- 
ρομένων δηλαδή: 

αα) Των κεκτημένων ή αξιούντων δικαιώματα κυριότη- 
τος επί των απαλλοτριωθεισών εκτάσεων, λόγω δημοσίας 
ωφελείας (κοινωφελής χώρος για κοινωνικό κτίριο), βάσει 
της 1942/94 αποφάσεως του Δημοτικού Συμβουλίου του 
Δήμου Αθηναίων (που κυρώθηκε με την 332223/94 από¬ 
φαση του Νομάρχη Αθηνών), με την οποία κηρύχθηκε α¬ 
ναγκαστική απαλλοτρίωση του χώρου στην περιοχή 63, 
Ο.Τ. 85 παρά την οδό Βουτσαρά (στο τμήμα αυτής μετα¬ 
ξύ των οδών Εδέσσης και Κοζάνης) του οποίου η επιφά¬ 
νεια και οι φερόμενοι ιδιοκτήτες αναγράφονται στο από 
14.6.90 σχεδιάγραμμα της Δ/νσεως Σχεδίου Πόλεως του 
Δήμου Αθηναίων, και κατ’ εφαρμογή της 1946/89 αποφά¬ 


σεως του Δ.Σ. του Δήμου Αθηναίων (ΦΕΚ 17Δ/18.1.1990) 
με την οποία τροποποιήθηκε το εγκεκριμένο σχέδιο του 
Δήμου Αθηναίων στην οδό Βουτσαρά (περ. 63 Φλέμιγκ) ό¬ 
πως αναλυτικά αναφέρεται σε αυτήν. 

ββ) Των τυχόν εγγεγραμμένων ενυποθήκων ή κατασχό- 
ντων δανειστών ή τρίτων διεκδικητών επί των ως άνω α¬ 
παλλοτριωθεισών εκτάσεων, ότι η καθορισθείσα προσω¬ 
ρινή τιμή μονάδος αποζημιώσεως για την απαλλοτρίωση 
των ανωτέρω εκτάσεων μετά των επικειμένων τους, δυ¬ 
νάμει της υπ’ αριθμ. 432/1997 αποφάσεωςτου Μονομε¬ 
λούς Πρωτοδικείου Αθηνών (Τμήμα Απαλλοτριώσεων), 
κατατέθηκε στο Ταμείο Παρακαταθηκών και Δανείων και 
εκδόθηκε το με αριθμό 4580/5.1.99 γραμμάτιο συστάσε- 
ως παρακαταθήκης δια το ποσό των τεσσάρων εκατομ¬ 
μυρίων πεντακοσίων εβδομήντα επτά χιλιάδων οκτακό¬ 
σιων χιλιάδων (4.557.800) δραχμών. 

Αθήνα, 16 Ιουνίου 1999 
Ο Δήμαρχος 

ΔΗΜΗΤΡΙΟΣ ΑΒΡΑΜΟΠΟΥΛΟΣ 

-Φ- 

(4) 

Ειδοποίηση παρακατάθεσης αποζημίωσης λόγω προ¬ 
σκύρωσης στην Αγ. Παρασκευή Αττικής. 

Σύμφωνα, με τις διατάξεις του Ν.Δ. 17.7.1923 και του 
Ν.Δ. 797/71 δηλώνουμε σ’ αυτούς προς τους οποίους α¬ 
πευθύνεται η παρούσα ότι, η αποζημίωση που έχει καθο- 
ρισθεί με την υπ’ αριθ. 30/76 απόφαση του Μονομελούς 
Πρωτοδικείου Αθηνών για ακίνητα: α) 127 τ.μ., που προ¬ 
σκυρώθηκε στο Δημήτριο Βλωτιδέλη και β) 127 τ.μ. που 
προσκυρώθηκε στον Παναγιώτη Τσουκάτο, κατ’ εφαρμο¬ 
γή του ισχύοντος από 12.2.1936 ρυμοτομικού σχεδίου 
του Δήμου Αγ. Παρασκευής Αττικής επί της οδού Μιαού- 
λη σύμφωνα με τις ενδείξεις της υπ’ αριθ. 83/74 πράξης 
προσκυρώσεως και αναλογισμού αποζημιώσεως λόγω 
ρυμοτομίας του Γραφείου Πολεοδομίας Αθηνών, η οποία 
επικυρώθηκε με την υπ' αριθ. Π. 4726/345/19.3.1985 από¬ 
φαση του Νομάρχου Αττικής, έχει παρακατατεθεί στο Τα¬ 
μείο Παρακαταθηκών και Δανείων από τη Χρυσούλα Βλω- 
τιδέλη, εκδοθέντος του υπ’ αριθ. 4813/7.7.1999 γραμμα¬ 
τίου παρακαταθήκης για δρχ. τριακόσιες δέκα επτά 
χιλιάδες πεντακόσιες (317.500) και από τους: α) Ιωάννη 
Τσουκάτο και β) Ασπασίας - Αικατερίνης Τσουκάτου εκ¬ 
δοθέντος του υπ’ αριθ. 4812/7.7.79 γραμματίου παρακα¬ 
ταθήκης για το ποσό, επίσης των δρχ. τριακοσίων δέκα ε¬ 
πτά χιλιάδων πεντακόσιες (317.500), που κατέθεσαν κατά 
το ήμισυ ο καθένας από αυτούς, υπέρ των προσώπων που 
έχουν ή αξιώνουν εμπράγματα δικαιώματα στα παραπά¬ 
νω ακίνητα και θα καταβληθεί στα πρόσωπα που θα ανα- 
γνωρισθούν δικαιούχοι, εκπληρωθείσης έτσι της διατυ- 
πώσεως που απαιτεί ο νόμος για τη συντέλεση της απαλ- 
λοτριώσεως. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

(Αριθ. διπλ. είσπραξης ΔΟΥ Γλυφάδας 3758403/ 
14.7.99). 

Αθήνα, 8 Ιουλίου 1999 

Ο Πληρεξούσιος Δικηγόρος 

ΓΙΑΝΝΗΣ ΚΑΤΣΙΜΠΡΑΣ 

(5) 

Ανακοίνωση παρακατάθεσης αποζημίωσης λόγω ρυμο¬ 
τομίας για εδαφικά και κηριακά τμήματα στην Κομο¬ 
τηνή. 

Ο ΔΗΜΑΡΧΟΣ ΚΟΜΟΤΗΝΗΣ 

Έχοντας υπόψη: 

1. Τις διατάξεις του από 17.7.1923 Ν.Δ/τος «περί σχε¬ 
δίων πόλεων κ.λπ.» όπως συμπληρώθηκε και τροποποιή¬ 
θηκε. 

2. Τα Ν.Δ. 797/1971 «περί κωδικοποιήσεως των περί α¬ 
ναγκαστικών απαλλοτριώσεων διατάξεων». 

3. Το από 22.9.1933 Δ/γμα «περί εγκρίσεως σχεδίου ρυ¬ 
μοτομίας της πόλεως Κομοτηνής», όπως τροποποιήθηκε 
μεταγενέστερα. 

4. Την πράξη 5/82 ανασυνταχθείσα όπως συντάχθηκε α¬ 
πό το Τ.Π.Π.Ε. Ν. Ροδόπης και νόμιμα κυρώθηκε με την 
αρ. 4655/22.7.85 απόφαση του Νομάρχη Ροδόπης. 

5. Την αρ. 218/97 απόφαση του Μονομελούς Πρωτοδι¬ 
κείου Ροδόπης, ανακοινώνουμε: 

Προς γνώση των κεκτημένων ή αξιούντων δικαιώματα 
κυριότητας για τα απαλλοτριωθέντα εδαφικά και κτιριακά 
τμήματα λόγω ρυμοτομίας για την οριστική και σύμφωνα 
με το ισχύον σχέδιο πόλης Κομοτηνής εφαρμογή του σχε¬ 
δίου, για τη διάνοιξη τμήματος της οδού Π. Μελά,όπωςε- 
πίσης και των τυχόν επί τούτων εγγεγραμμένων ενυπόθη¬ 
κων ή κατασχόντων δανειστών ή τρίτων διεκδικητών, ότι 
κατατέθηκαν στο γραφείο του Ταμείου Παρακαταθηκών 
και Δανείων στην Κομοτηνή υπέρ: 


1. Της ιδιοκτησίας αρ. (2) με φερόμενο ιδιοκτήτη το Φαι¬ 
δρό Πετρίδη, το ποσό του ενός εκατομμυρίου εξακοσίων 
ενενήντα τριών χιλιάδων οκτακόσιων πενήντα (1.693.850) 
δρχ. με το αρ. 39125/28.6.99 γραμμάτιο σύστασης παρα¬ 
καταθήκης. 

2. Της ιδιοκτησίας αρ. (3) με φερόμενη ιδιοκτήτρια τη 
Σταματία Κρικοπούλου, τοποσό των δύο εκατομμυρίων ε¬ 
κατόν τριάντα χιλιάδων επτακοσίων πενήντα (2.130.750) 
δρχ. με το αρ. 39126/28.6.99 γραμμάτιο σύστασης παρα¬ 
καταθήκης. 

3. Της ιδιοκτησίας αρ. (4) με φερόμενο ιδιοκτήτη τον Α¬ 
πόστολο Κατσιρντή, το ποσό των εξακοσίων εννιά χιλιά¬ 
δων επτακοσίων πενήντα (609.750) δρχ. με το αρ. 
39127/28.6.99 γραμμάτιο σύστασης παρακαταθήκης. 

4. Της ιδιοκτησίας αρ. (5) με φερόμενο ιδιοκτήτη τον 
Κων/νο Καραστρατίδη, το ποσό των εννιακοσίων σαρά¬ 
ντα οκτώ χιλιάδων εξακοσίων (948.600) δρχ. με το αρ. 
39128/28.6.99 γραμμάτιο σύστασης παρακαταθήκης. 

5. Της ιδιοκτησίας αρ. (6) με φερόμενη ιδιοκτήτρια την 
Αννέτα Μαυρίδου, το ποσό του ενός εκατομμυρίου επτα¬ 
κοσίων δεκαοκτώ χιλιάδων εξακοσίων πενήντα 
(1.718.650) δρχ. με το αρ. 39129/28.6.99 γραμμάτιο σύ¬ 
στασης παρακαταθήκης. 

Η παρούσα να δημοσιευθεί στην Εφημερίδα της Κυ- 
βερνήσεως. 

Κομοτηνή, 11ουλίου 1999 
Ο Δήμαρχος 

ΓΙΩΡΓΟΣ ΠΑΠΑΔΡΙΕΛΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




